b"\n_START_ARTICLE_\nAberraci\xc3\xb3 esf\xc3\xa8rica\n_START_PARAGRAPH_\nL'aberraci\xc3\xb3 esf\xc3\xa8rica \xc3\xa9s un tipus d'aberraci\xc3\xb3 \xc3\xb2ptica. \xc3\x89s provocada pel fet que els rajos de llum que travessen el sistema lluny de l'eix (rajos perif\xc3\xa8rics) tenen una dist\xc3\xa0ncia focal diferent dels rajos que travessen el sistema prop de l'eix (rajos paraxials)._NEWLINE_D'aquesta manera la imatge d'un punt no \xc3\xa9s un punt sin\xc3\xb3 una taca circular. \xc3\x89s possible trobar una dist\xc3\xa0ncia a la qual aquesta taca circular presenta una \xc3\xa0rea m\xc3\xadnima, que rep el nom de cercle de m\xc3\xadnima confusi\xc3\xb3."